Diari Oficial de la Generalitat Valenciana


Sumari del DOGV 9936, del 13-09-2024 (2024/9269)

RESOLUCIÓ de 14 d’agost de 2024, de la Secretaria Autonòmica de Vivenda, d'aprovació del gasto per a l'ampliació de la dotació pressupostària per a la concessió de les ajudes regulades mitjançant Resolució de 13 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es procedix a la convocatòria per a la concessió d'ajudes del Programa d'ajudes al lloguer d'habitatge del Pla estatal per a l'accés a la vivenda 2022-2025, corresponent a l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9269

CVE
:   SCST-Y-9535-5749

Data del document
:   14-08-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * ajuda pública
    * lloguer
    * habitatge

*Antecedents de fet*

Primer. L'Orde 3/2023, de 5 d'octubre (DOGV 9699, 06.10.2023), de la Vicepresidència Segona i Conselleria de Serveis Socials, Igualtat i Habitatge, va aprovar les bases reguladores per a la concessió d'ajudes del Programa d'ajudes al lloguer d'habitatge del Pla estatal per a l'accés a la vivenda 2022-2025, corresponents a l'exercici 2023.

Posteriorment es va procedir a la publicació de la convocatòria mitjançant la Resolució de 13 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es procedix a la convocatòria per a la concessió d'ajudes del Programa d'ajudes al lloguer d'habitatge del Pla estatal per a l'accés a la vivenda 2022-2025, corresponents a l'exercici 2023.

Segon. D'acord amb el que es disposa en la Resolució de 13 d'octubre de 2023, el finançament de les ajudes del Programa d'ajudes al lloguer d'habitage del Pla estatal per a l'accés a la vivenda 2022-2025, corresponents a l'exercici 2023, es realitzarà a càrrec del capítol IV, de l'aplicació pressupostària 20.21.92.831.44.5, «Emergència residencial i funció social», dels pressupostos de la Generalitat per a l'exercici 2023, amb ingressos finalistes del Ministeri de Transports, Mobilitat i Agenda Urbana per import de 92.731.338,00 euros i l'aportació de la Generalitat corresponent de 4.454.800,00 euros, per tant, la quantia total màxima d'estes ajudes a concedir en l'exercici 2023, a càrrec de la línia S1531000, amb denominació «Ajudes al lloguer d'habitatge. Pla estatal d'accés a la vivenda 2022-2025», prevista en el projecte de llei de pressupostos de la Generalitat per a 2023, ascendix inicialment a un import de 89.257.663,00 euros.

La base segona de l'annex primer de la Resolució de 13 d'octubre de 2023 establix la dotació pressupostària per import total de 34.911.126,00 euros, corresponent l'aportació del Ministeri 59.769.673,00 euros, i l'aportació de la Generalitat per 4.454.800,00 euros.

La convocatòria d'ajudes establia un termini de presentació de sol·licituds que va començar el passat dia 19 d'octubre  de 2023 i va finalitzar el dia 20 de novembre de 2023.

Tercer. El Consell, en la sessió celebrada el dia 19 de desembre de 2023 va acordar autoritzar modificacions en el pressupost d'ingressos afectes al Pla estatal per a l'accés a la vivenda 2022-2025, així com modificacions de crèdit en el pressupost de gastos i les corresponents modificacions en l'annex de transferències corrents, resultant que la línia de subvenció S1178 amb dotació inicial de fons finalistes per import de 6.990.900, es veu incrementada per import de 55.621.066 euros, resultant per tant una dotació final de 99.007.560 euros procedents de fons finalistes.

En conseqüència, com s'han incorporat fons en el corresponent programa i línia de subvenció, és procedent incrementar la dotació econòmica de la convocatòria efectuada per a la concessió de les ajudes de què es tracta amb la finalitat de fer arribar les ajudes al major nombre de persones beneficiàries possible.

*Fonaments jurídics*

Únic. L'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, i també la base segona de la Resolució de 13 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es procedix a la convocatòria per a la concessió d'ajudes del Programa d'ajudes al lloguer d'habitatge del Pla estatal per a l'accés a la vivenda 2022-2025, corresponents a l'exercici 2023, establix en l'apartat 3, que es podrà ampliar l'import global de les ajudes amb què està dotada la convocatòria amb posterioritat a la seua publicació si resultara insuficient per a atendre les peticions que, presentades dins del termini, acrediten reunir els requisits i altres condicions establides en estes bases, tenint en compte el regulat en el Conveni de col·laboració subscrit entre el Ministeri i la Generalitat Valenciana per a l'aplicació i desenrotllament del Pla estatal per a l'accés a la vivenda 2022-2025 i, si és el cas, els successius acords bilaterals relatius a la distribució del finançament entre els programes d'ajudes, tal com s'establix en l'apartat 2 de l'article 22 del Reial decret 42/2022, de 18 de gener, pel qual es regula el Pla estatal per a l'accés a la vivenda 2022-2025, o bé mitjançant l'aportació de fons propis addicionals sempre que les disponibilitats pressupostàries ho permeten. L'òrgan concedent haurà de publicar la declaració de crèdits disponibles amb caràcter previ a la resolució de concessió en els mateixos mitjans que la convocatòria, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre. L'efectivitat de la quantia addicional queda condicionada a la disponibilitat efectiva del crèdit en un moment anterior a la resolució de la concessió de les subvencions.

D'acord amb el que s'establix en els articles esmentats en el paràgraf precedent, i de conformitat amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i fent ús de les atribucions que em són conferides per l'apartat desé de la Resolució de 15 de maig de 2024, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge, en relació amb l'apartat sext, punts 8 i 10, de la mateixa resolució, i en connexió amb l'article 58.5 del Reial decret 887/2006, de 21 de juliol, pel qual s'aprova Reglament de la Llei 38/2003, de 17 de novembre, general de subvencions, i l'article 28.k de la Llei 5/1983, de 30 de desembre, del Consell, es dicta la següent,

RESOLUCIÓ

*Primer. Increment de finançament*

Autoritzar l'aprovació del gasto per a l'increment de la dotació assignada en la Resolució de 13 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es procedix a la convocatòria per a la concessió d'ajudes del Programa d'ajudes al lloguer d'habitatge del Pla estatal per a l'accés a la vivenda 2022-2025, corresponents a l'exercici 2023, base segona, apartat segon, en la quantitat de 3.518.200,00 euros procedent dels fons finalistes del Ministeri de Vivenda i Agenda Urbana, a càrrec dels fons romanents de la línia L389123822, del capítol IV de l'aplicació pressupostària Z95081158.431C00, «Emergència residencial i funció social», dels pressupostos de la Generalitat per a l'exercici 2024 sobre la quantia inicialment prevista.

*Segon. Dotació màxima de la convocatòria*

A conseqüència de l'increment efectuat per import de 3.518.200 euros, la quantia total màxima de les ajudes a concedir resulta ser de 73.862.443,00 d'euros, corresponent a l'aportació del Ministeri de Vivenda i Agenda Urbana un import de 04.450.423 i un import de 4.454.800 a càrrec de l'aportació condicionada de la Generalitat.

La modificació de la dotació econòmica de la convocatòria no afecta al termini de presentació de sol·licituds establit en la Resolució de 13 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es procedix a la convocatòria per a la concessió d'ajudes del Programa d'ajudes al lloguer d'habitatges del Pla estatal per a l'accés a la vivenda 2022-2025, corresponents a l'exercici 2023.

*Tercer. Efectes*

Esta resolució produirà efectes a partir de l'endemà de la seua publicació en el *Diari Oficial de laGeneralitat Valenciana*.

Contra esta resolució, que posa fi a la via administrativa, es podrà interposar potestativament recurs de reposició davant l'òrgan competent, d'acord amb el resolc primer, apartat 5, de la Resolució de 15 de maig de 2024, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge, en el termini d'un mes a comptar des de l'endemà de la seua notificació, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 14 d'agost de 2024

(p. d. Resolució 15.05.2024, apartat 10é, en relació amb l'article 6 del Decret 132/2023)

Sebastián Fernández Miralles

Secretari autonòmic de Vivenda